**บันทึกพิเศษของคุณถวิล ทวีประศาสน์**

**โดย วิรัตน์ พร้อมเพียงบุญ**

ก่อนที่จะเริ่มบันทึกเรื่องนี้ ผมได้ขออนุญาตจากกรอบครัวของคุณถวิล ทวีประศาสน์ ซึ่ง ก็ได้รับความอนุเคราะห์จากครอบคร้าของท่านด้วยดี พร้อมทั้งมีรูปภาพประกอบ หากกุศลผล เบญมีอยู่ในโลก ก็ขออุทิศส่วนกุศลนี้ให้แก่ผู้ล่วงลับเพื่อจะได้ไม่มีเวรและภัยต่อกันในภพนี้หรือ ภพไหน ๆ ตลอดไป

นิมิตเรื่องของ นายถวิล ทวีประศาสน์ นี้ เกิดขึ้นเมื่อวันที่ 23 ตุลาคม 2559 ซึ่งในวัน นี้ไพศาล แสนไชย ตื่นตั้งแต่ 7 โมงเช้า ต้องนั่งรับแขกที่มาเยือนพูดคุยเกี่ยวกับเรื่องนิมิตแทบ ไม่ได้ลุกจากเก้าอี้เลย จนถึงเวลา 16.30 น. ผู้ที่มาเยี่ยมเยือนส่วนใหญ่เป็นคนจากต่างจังหวัด เช่น อยุธยา ปทุมธานี อ่างทอง ประจวบคีรีขันธ์ พัทลุง ฯลฯ ส่วนใหญ่ก็ได้พูดคุยและศึกษา เกี่ยวกับเรื่องราวในนิมิตของผมที่ได้นิมิตถึงญาติพี่น้องของเขาก็มี ถึงตัวเขาเองก็มี

เมื่อเขาเหล่านั้นได้มาสัมผัส มาพูดคุย มาเห็นของจริงว่าสิ่งที่ผมได้นิมิตไปนับหมื่น ๆ ราย มีที่อยู่ทั่วประเทศ มีจดหมายทั้งตอบทั้งรับเป็นความจริงเพียงใด ความสงสัย ความ คลางแคลงใจ ที่เคยมีในจิตใจของเขาเหล่านั้นก็หายไปอย่างปลิดทิ้ง เหลือแต่ความยินดีหรือความ ดีใจหรือความอัศจรรย์ใจอย่างที่ไม่เคยพบเคยเห็นมาก่อนว่า

“สิ่งมหัศจรรย์เช่นนี้ยังมีอยู่ในโลกยุคอัศวินคอมพิวเตอร์อยู่อีกหรือ”

ใช่แล้ว ไพศาล แสนไชย คือมนุษย์มหัศจรรย์ยิ่งกว่าอัศวินคอมพิวเตอร์เสียอีก เพราะ สมองของเขาได้เก็บข้อมูลนานาชนิด ที่เกี่ยวกับบุญ บาป อดีต ปัจจุบัน อนาคต นับร้อย ๆ ปี หรือนับเป็นพัน ๆ ปี เมื่อ ได้นิมิตแล้ว วันใด คราใด ความทรงจำอันพิสดารก็จะมีอยู่อย่างนั้น ไม่เปลี่ยนแปลง ไม่แปรผัน จะไม่ลืมเรื่องต่าง ๆ ที่ผ่านเข้ามาในนิมิต ต่อเมื่อเขาได้เล่าราย ละเอียดไปแล้วเรื่องนั้น ๆ ก็จะหายไปจากความทรงจำและพร้อมที่จะรับเรื่องนิมิตแปลก ๆ ใหม่ ๆ เข้ามาอีกเป็นอยู่อย่างนี้ไปตลอด (ผู้บันทึก)

เฉพาะอย่างยิ่ง ในวันนี้ได้มีเพื่อนเก่าคนหนึ่งได้มาเยี่ยมที่บ้านหลังจากที่ไม่ได้พบกันหลาย ปี เพื่อนผมคนนี้เป็นคนที่มีความสนิทสนมกันเป็นพิเศษ เขาชื่อว่า นายประสิทธิ์ มาจาก เป็น คนหมู่บ้านป่าเลา ตำบลป่าเลา อำเภอเมือง จังหวัดเพชรบูร

เพื่อนผมคนนี้ ผมมารู้ทีหลัง หลังจากคบกันมาหลายปี คือตั้งแต่อายุยังไม่ถึง 20 ปี ผมเพิ่งมาทราบเมื่อตอนต้นปี 2532 นี้เอง จากคำพูดของ “พญาพิงคราช” (ผู้ที่นำผมไปในนิมิต ทุกคืน) ว่า นายประสิทธิ์ มาจาก สมัยโยนกนครเชียงแสน คือสมัยที่พญาพิงคราชครองเมืองนี้ ได้เป็นเพื่อนกับพญาสิงหวิราช

ท่านผู้อ่านและสมาชิกโลกลี้ลับ คงจะทราบกันดีว่า ในอดีตนั้น ไพศาล แสนไชย คือ พญาสิงหวิราช สมัยโยนกนครเชียงแสน ( โลกลี้ลับประจำเดือนธันวาคม 2531)

และอีกคนหนึ่งที่เห็นเดินผ่านไปผ่านมา ครูบาคัณธาได้ชี้มือไปที่คน ๆ นั้น ผมก็ได้ สังเกตเห็นว่าเป็นผู้ชายอายุราว ๆ 30 กว่า ครูบาบอกผมว่า

“เขามีชื่อว่า นายถาวร เตรียมยศ ได้ตายจากโลกมนุษย์แล้วเช่นกัน เมื่อวันที่ 18 ธันวาคม พ.ศ. 2527 ด้วยโรคหัวใจวาย สมัยมีชีวิตอยู่บ้านเลขที่ 44 บ้านหนองยาว ตำบลแม่ สูน อำเภอฝาง จังหวัดเชียงใหม่”

ส่วนคนแรกที่สิ้นบุญไปแล้ว คือ นายประสาท กุลละมิตร สมัยมีชีวิตอยู่บ้านเลขที่ 3091 หมู่ 2 ตำบลแม่สะเรียง อำเภอแม่สะเรียง จังหวัดแม่ฮ่องสอน

หมู่คนเหล่านี้ทั้งแถวซ้ายและขวา ที่ตายไปแล้วมาอยู่สถานที่นี้จะมีกรรมคล้าย ๆ กันหมด ในขณะที่เป็นมนุษย์ก็ถูกโลกามิสหรือกิเลสครอบงํา ทำให้ไม่ค่อยได้มีโอกาสทำบุญทำทานเท่าใด นัก แต่ก็มีบุญที่เขาทำไว้ในอดีตชาติ และบุญที่ญาติพี่น้องทำให้ในวันเสียชีวิตช่วยบรรเทาหรือช่วย ยกออกจากทุคติภูมิ มาอยู่ที่สุคติภูมิ ณ แห่งนี้แหละนะ

ครูบาคัณธาพูดไปเกินไป พร้อมทั้งพญาพิงคราชท่านก็ได้เหลียวหลังไปดูผมที่เดินตาม หลังท่าน คณะของเราก็ได้มาหยุคที่หน้าบ้านหรือวิมานหลังหนึ่งซึ่งก็มีลักษณะคล้ายวิหารที่ครอบ รอยพระพุทธบาทสระบุรี เมื่อท่านหยุดอยู่ที่นั้น ผมเข้าใจทันทีว่าจะต้องพูดคุยกับคนในบ้านหลัง นี้แน่แล้ว

จากนั้น ครูบาได้พูดกับคนที่นั่งอยู่ที่นั้นว่า “มีอะไรจะสั่งไปยัง โลกมนุษย์ก็สั่งได้แล้ว ถึงเวลาที่จะได้พูดกันแล้ว”

คน ๆ นั้นผมสังเกตเห็นว่าเป็นชายวัยชรา รูปร่างล่ําสัน ผิวเนื้อดําแดง และมีท่าทางที่รอ คอยอยู่ก่อนแล้ว และเมื่อเขาเห็นครูบาจึงเดินลงมาจากบ้านหลังนั้น แล้วมานั่งคุกเข่ายกมือไหว้ แล้วพูดออกมาว่า

“ไหว้สาครูบาคัณธา ท่านพญาพิงคราช และไพศาล” ผมก็ได้ยกมือไหว้ตอบ พูดเสร็จ ชายแก่คนนั้นนิ่งเงียบไปและอีกอักอยู่ระยะหนึ่ง ครูบาคัณธาจึงพูดออกมาเตือนว่า

“ตัวเรานี้ชื่ออะไร มีเรื่องราวอะไร ทุกข์ สุข อย่างไรก็ให้บอกโดยเร็ว ตัวข้าไม่มีเวลา เพราะจะไปที่อื่น ๆ”

ชายแก่คนนั้นดูเหมือนสติจะกลับคืนมาแล้ว จึงยกมือไหว้ขึ้นอีกครั้งพร้อมกับพูดว่า

“ที่ผมนิ่งเงียบไปนั้นก็เพราะผมมีความปิติยินดีที่ท่านครูบาคัณธาและท่านพญาพิงคราช มาช่วยผมครั้งนี้”

พญาพิงคราชพูดขึ้นว่า “มีอะไรให้สั่งคนนี้นะ” แล้วหันหน้ามาทางผม (ไพศาล)

ชายแก่คนนั้นพูดขึ้นว่า “ตัวผมนี้มีชื่อว่า นายถวิล ทวีประศาสน์ ได้ตายจากโลกมนุษย์ เมื่อวันที่ 10 ตุลาคม 2527 ด้วยโรคมะเร็ง”

ตอนที่นายถวิล ทวีประศาสน์ พูดนั้น ผมก็สังเกตเห็นเสื้อผ้าของคุณลุงคนนี้อย่างชัดเจน คือนุ่งกางเกงคล้ายกางเกงขาก๊วยสีเปลือกมังคุด เสื้อแขนกระบอกยาวเลยข้อศอกมานิดหนึ่ง ผม จึงได้ถามไปว่า

“เสื้อผ้าอันนี้ลุงได้ไหนมา”

คุณลุงถวิลได้บอกผมว่า “ทางนี้เขาจัดให้นั่งอย่างนี้ และต้องเหมือนกันทุกคนในชั้นนี้ และแถวนี้”

“เฮ้อ” นายถวิลพูดถอนหายใจ “ผมมีบุญอย่างหนึ่ง แต่ก็มีกรรมอย่างหนึ่งในตอนอยู่ใน โลกมนุษย์ ผมมีบุญนั้นก็คือ ผมเกิดมาในครอบครัวที่มีฐานะดี ได้รับประโยชน์โลกนี้ คือพ่อแม่ ได้ส่งผมเรียนหนังสือที่มีในโลกมนุษย์ เช่น โรงเรียนมหาดเล็กหลวง โรงเรียนปรินส์รอแยล วิทยาลัย จังหวัดเชียงใหม่ สุดท้ายก็จบหลักสูตรวิชาสัตวแพทย์ เมื่อจบการศึกษาแล้วตัวผมก็เข้า รับราชการ”

คุณลุงถวิลพูดถึงตอนนี้ก็ยิ้มไปด้วย

การทำงานราชการที่ก้าวหน้าขึ้นไปเป็นลำดับเช่น

เป็นผู้ช่วยกองอุตสาหกรรมสัตวบาล กรมเกษตรและการประมง

เป็นผู้ช่วยสัตวแพทย์ประจำจังหวัดเชียงใหม่ แผนกปราบโรคกองสัตวรักษ์

เป็นสัตวแพทย์ประจำจังหวัดลำพูน

เป็นปศุสัตว์เขต 5 จังหวัดลำปาง จนเกษียณอายุเมื่อวันที่ 30 กันยายน พ.ศ. 2519

แต่ผมก็มีกรรมอย่างหนึ่งคือตอนที่ยังอยู่ในโลกมนุษย์ ผมไม่ได้สะสมประโยชน์โลกหน้า คือ บุญ ไว้ ผมไม่ค่อยได้ทำบุญทำทานไว้เท่าใดนักถึงจะทำก็ทำได้น้อย เพราะหน้าที่การงานรัด ตัว และตัวผมนี้ไม่ค่อยจะสนใจเรื่องบุญและบาป เรื่องเวร เรื่องกรรม ซึ่งเรื่องต่าง ๆ ผมมารู้เอา ตอนที่ผมตายจากโลกมนุษย์แล้ว

นายถวิล ทีวีประศาสน์ พูดไปก็ร้องไห้ไป แล้วก็พูดต่อไปอีกว่า

“ผมขอสั่งไปยังโลกมนุษย์ด้วย คือขอให้คนโลกมนุษย์ที่มีชื่อว่า นางศรีบุศย์ ทวีประ ศาสน์ ว่าขอให้เขาทำบุญทำทานให้ด้วย โดยนิมนต์พระมาเทศน์ธรรมมหาวิบากและพระมาลัย โปรดโลก แล้วให้อุทิศส่วนบุญส่วนกุศลมาให้ก็จะได้เกิดมาเป็นมนุษย์อีก แต่มีอาการไม่ครบ 32 คือนิ้วมือและนิ้วเท้าจะขาดหายไป โดยนิ้วมือข้างซ้ายจะหายไป 2 นิ้ว นิ้วเท้าข้างขวาจะหายไป 2 นิ้ว

ที่เป็นเช่นนี้ก็เพราะอกุศลกรรมของนายถวิลที่มีในอดีตชาติและในปัจจุบันได้ทำการฆ่า สัตว์ตัดชีวิตและตัดนิ้วเท้าของสัตว์มามาก ประกอบกับที่ต้องทำงานเกี่ยวกับสัตว์ บางทีก็ตัดนิ้ว เท้าสัตว์อะไรไปบ้าง

นายถวิลได้บอกอีกว่า ลุงขอสั่งเรื่องนี้ไปหาเมียของลุงด้วยนะ ที่มีชื่อว่า นางศรีบุศย์ ทวีประศาสน์ ปัจจุบันยังมีชีวิตอยู่ในโลกมนุษย์โดยอยู่บ้านเลขที่ 241/1 หมู่ 5 ตำบลดอนแก้ว อำเภอแม่ริม จังหวัดเชียงใหม่ เมื่อบอกนางศรีบุศย์แล้ว ก็ช่วยบอกให้นางศรีบุศย์ ไปบอกให้ลูก เต้าที่มีอยู่ด้วยกันอีก 4 คน ทราบไว้ด้วยคือ

1. นางสาววัฒนา ทวีประศาสน์

2. ร.อ.หญิง อุบลวรรณ ปัทมานนท์

3. นางพันธ์มาลี สรรพกิจ

4. นางแสงโสมวดี ศรีจันทร์ทับ”

คุณลุงถวิล ทวีประศาสน์ พูดเสร็จแล้ว พญาพิงคราชจึงพูดออกไปว่า

“นายถวิล ตัวเรานี้ตายจากโลกมนุษย์ ได้ละทิ้งอะไรไว้บ้างนอกจากลูกเมีย”

ผมไพศาลสังเกตว่า คุณลุงถวิลครุ่นคิดอยู่หน่อยหนึ่ง แล้วจึงพูดออกมาว่า

“นอกจากลูกเมียที่ตายละทิ้งแล้ว ตัวผมยังละทิ้งที่ดิน คือที่ตำบลช้างม่อย อำเภอเมือง จังหวัดเชียงใหม่ ซึ่งมีหมายเลขในโลกมนุษย์ว่า 1187 , 257

อีกแห่งหนึ่งอยู่ที่ ตำบลสันผีเสื้อ อำเภอเมือง จังหวัดเชียงใหม่

อีกแห่งหนึ่ง ที่ตำบลสันโป่ง อำเภอแม่ริม จังหวัดเชียงใหม่

ที่ดินที่ ตำบลสันผีเสื้อมีหมายเลขในโลกมนุษย์ว่า น.ส. 3 เล่มที่ 4 หน้า 40

อีกที่หนึ่ง เล่มที่ 8 หน้า 233

ส่วนที่ดินที่ ตำบลสันโป่ง อันนี้ก็เป็น น.ส. 3 เช่นกัน เลขที่ในโลกมนุษย์เป็นเลข อะไร อันนี้ผมก็ลืมเลือน เวรกรรมมาบังผมไว้

นอกจากที่ดินแล้ว ผมยังมีปืน .38 อีกหนึ่งกระบอก

ผมขอสั่งไปเท่านี้แหละ” นายถวิล ทวีประศาสน์พูดขึ้น

“เออ! คีละ” ครูบาคัณธาพูดกับนายถวิล แล้วหันหน้ามาพูดกับผมว่า

“สูจำได้หรือยัง”

“จำได้” ผมตอบ

นายถวิล ทวีประศาสน์ ก็ได้หันหน้ามาพูดกับตัวผมอีกว่า “ขอช่วยลุง หน่อยเต๊อะ อย่าไปลืมเรื่องของลุงเน้อ

ผมจึงพูดว่า “ไม่ลืมหรอกครับ ผมจะไปบอกให้เร็วที่สุด”

ก่อนจากกัน ผมก็ได้พูดกับนายถวิลอีกว่า บ้านหรือวิมานของคุณลุงทั้งซ้ายและขวาติด ของใครบ้าง เพราะตามที่ผมมองเห็นมีคนอยู่ข้างในนั้น

“หลังซ้ายมือเป็นของ นายประวิทย์ บริสุทธิ์ บ้านอยู่สุพรรณบุรี ได้สิ้นบุญจากโลก มนุษย์ เมื่อวันที่ 22 ตุลาคม 2516 ด้วยโรคมะเร็งที่ปอดเมื่อตอนที่ยังอยู่ในโลกมนุษย์ ได้รับ ราชการเป็นอัยการ และได้รับความดีความชอบเป็น หลวงอรรถวาทประวิทย์

หลังจากขวามือ เป็นของ นายสีห์ จันทรสาขา บ้านอยู่จังหวัดนครพนม ได้ตายจาก โลกมนุษย์เมื่อวันที่ 1 กุมภาพันธ์ 2512 ด้วยโรคชราคนแก่คนนี้ทำงานตามหน้าที่ จนได้รับ ความดีความชอบให้เป็น หลวงพิทักษ์พนมเขตต์”

เมื่อพูดเสร็จ ครูบาคัณธา พญาพิงคราช และผม (ไพศาล) ก็ได้ลานายถวิล ทวีประ ศาสน์ แล้วก็ไปสู่ที่อื่น ๆ อีก ซึ่งในคืนนี้ (23 ตุลาคม 2529) ผมได้นิมิตถึงบุคคลต่าง ๆ ดังนี้

1. คุณสมบูรณ์ กรณ์เสาวภาค อยู่บ้านเลขที่ 482 ตึกหงสกุล ตำบลคลองหนึ่ง อำเภอคลองหลวง จังหวัดปทุมธานี

2. คุณประยูร อัยมณี อยู่บ้านเลขที่ 54 หมู่ที่ 1 ตำบลหลักสอง อำเภอบ้านแห้ว จังหวัดสมุทรสาคร

3. คุณอรุณ ตัดเค้ากลิ่น อยู่บ้านเลขที่ 86 ร้าน “น้องโอ๋” ตำบลคลองขนาน อำเภอ เมือง จังหวัดกระบี่

4. คุณสุนี ทองสกุล อยู่บ้านเลขที่ 93 หมู่ที่ 1 ตำบลหล่อยูง อำเภอตะกั่วทุ่ง จังหวัดพังงา

เมื่อผมได้เรื่องราวมาแล้ว ท่านทั้งสองก็ได้พาผม (ไพศาล)กลับลงมา มาถึงที่ไหนผมก็ ไม่ทราบ ผมก็สะดุ้งตื่น

สำหรับเรื่องของ นายถวิล ผมได้แจ้งข่าวทางจดหมายไปบอกให้ภรรยาของเขาทราบ ซึ่งต่อมาไม่นาน นางศรีบุศย์ พร้อมด้วยลูกสาว 1 คนมาที่บ้านผม ผมก็ได้เล่ารายละเอียดให้ ทราบทุกกระบวนความ

นางศรีบุศย์ ผู้เป็นภรรยาของนายถวิล ก็ยอมรับว่าที่ผมพูดไปนั้นเป็นความจริง โดย เฉพาะเรื่องที่นายถวิลเล่ามาเกี่ยวกับชีวิตส่วนตัวเมื่อยังมีชีวิตอยู่ แต่ยังสงสัยเกี่ยวกับเลขที่ที่ดิน ตามที่นายถวิลบอก และขอกลับไปดูก่อนว่าตรงตามที่ผม (ไพศาล) พูดไว้หรือไม่

ในเวลาอีกไม่นาน นางศรีบุศย์ก็ได้มีจดหมายบอกผมว่า “เลขที่ที่ดิน ที่นายถวิลสั่งผมมา นั้นเป็นความจริงทุกประการ”

จากนั้น นางศรีบุศย์ก็ได้ปรึกษากับครอบครัว แล้วทำบุญทำทานอุทิศส่วนกุศลให้นาย ถวิล ทวีประศาสน์ตามที่ได้สั่งมา